Tim Berners-Lee

Timothy John Berners-Lee (sündinud 8. juunil 1955 Londonis) on inglise arvutiteadlane ja Massachusettsi Tehnoloogiainstituudi professor. Tema suurim leiutis on võrguprotokoll World Wide Web. 25. detsembril 1990 õnnestus tal luua esimene toimiv ühendus HTTP klientrakenduse ja serveriga internetis Robert Cailliaui ja Euroopa Tuumauuringute Keskuse CERN abiga. 1994. aastal asutas ta organisatsiooni World Wide Web Consortium, mis jälgib veebi arengut. Ta on selle direktor ja projekti World Wide Web Foundation looja. The Daily Telegraph on teda nimetanud suurimaks elavaks geeniuseks. CERNi töötajana juunist kuni detsembrini 1980 uuris Berners-Lee hüperteksti põhimõtteid. Seal lõi ta prototüüpsüsteemi ENQUIRE. Pärast CERNist lahkumist hakkas ta töötama Bournemouthis John Poole'i aktsiaseltsis Image Computer Systems, kuid naasis CERNi 1984. Aastal 1989 oli CERN suurim internetipakkuja Euroopas ning Berners-Lee nägi võimalust ühendada internet hüpertekstiprotokolliga. Ta kirjutas W3C lehel nii: "Pidin lihtsalt võtma hüperteksti idee ja ühendama selle edastusohje protokolli idee ja domeeninimesüsteemi ideega ning – tadaa! – sündis World Wide Web." Esimesed katsetused selles vallas programmeeris ta märtsis 1989. 1990. aastal lõi ta Robert Cailliau abiga versiooni, mis rahuldas tema ülemust Mike Sendalli. Ta kasutas süsteemi Enquire ideid, et luua World Wide Web, mille jaoks programmeeris ta esimese veebibrauseri, mis töötas CERN-is operatsioonisüsteemis NeXTSTEP. Ta tegi ka esimese veebiserveri CERN HTTPd (Hypertext Transfer Protocol Daemon). Esimene veebileht loodi CERNis. See kasutas World Wide Webi protokolli ning näitas eeskuju, kuidas kasutada veebibrauserit ja kuidas teha enda veebiserverit. See oli ka maailma esimene veebikataloog, sest Berners-Lee haldas süsteemi teistestki serveritest peale enda oma. 2004. aasta detsembris võttis ta vastu pakutud töökoha Southamptoni ülikoolis infotehnoloogia vallas elektroonika ja arvutiteaduse alal, et töötada oma uue projekti Semantic Web kallal. 2001 – valiti Londoni Kuningliku Seltsi liikmeks 2001 – valiti Ameerika Kunstide ja Teaduste Akadeemia välisliikmeks 2002 – Jaapani auhind 2007 – valiti USA Inseneriakadeemia välisliikmeks 2009 – valiti USA Rahvusliku Teaduste Akadeemia välisliikmeks 2015 – Maarjamaa Risti I klassi teenetemärk 2016 – Turingi auhind Linkandmed "Top 100 living geniuses". The Daily Telegraph. 28. oktoober 2007. Eesti riiklike teenetemärkide kavaleride andmebaas presidendi kantselei kodulehel (president.ee). Tim Berners-Lee and the Development of the World Wide Web (Unlocking the Secrets of Science). Ann Gaines (Mitchell Lane Publishers, 2001) ISBN 1-58415-096-3 Tim Berners-Lee: Inventor of the World Wide Web (Ferguson's Career Biographies). Melissa Stewart (Ferguson Publishing Company, 2001) ISBN 0-89434-367-X children's biography Weaving the Web. Berners-Lee, Tim with Fischetti, Mark (Harper Collins Publishers,1999) ISBN 0-06-251586-1(cloth) ISBN 0-06-251587-X(paper) How the Web was Born: The Story of the World Wide Web. Robert Cailliau, James Gillies, R. Cailliau (Oxford University Press, 2000) ISBN 0-19-286207-3 School of Electronics and Computer Science at the University of Southampton BBC2 Newsnight – Video interview clip of Berners-Lee on the read/write Web Technology Review interview timbernerslee.co.uk Koduleht (inglise keeles) Inventor of the Web Makes Call for Data TED Talks: Tim Berners-Lee on the next Web 2009